Pali Text Society

Pali Text Society er et tekstpublikasjons-selskap som ble grunnlagt i 1881 av Thomas William Rhys Davids "for å fostre og fremme studiet av pālitekster".

Pāli er språket som tekstene i theravadaskolen innenfor buddhismen er bevart i. Pālitekstene er den eldste samlingen av buddhistiske tekster som er bevart i det språket som de ble nedskrevet i.

Selskapet samlet, redigerte og utga først tekster i det latinske alfabetet fra den store korpus av pālilitteraturen, deriblant pāḷikanonen, så vel som kommentarer, eksegeser og historier. Det utgir oversettelser av mange pālitekster. Det utgir også hjelpemidler, deriblant oppslagsverk, konkordanser, bøker for studenter av pāli og en journal.

Theravāda
Organisasjoner etablert i 1881